
                                  .10.2017.a nr _____ 
Ilutulestiku  korraldamine
(27.10.2017 OÜ Tulekild Pürotehnika) 

1. Asjaolud ja menetluse käik

OÜ Tulekild Pürotehnika, reg.nr. 12346117, esitas Narva Linnavalitsusele ilutulestiku korraldamise loa taotluse. OÜ Tulekild Pürotehnika soovib korraldada 27.10.2017 kell 22.40 (kestusega ca 6 min), Narvas, Raekoja platsil ilutulestiku. Tellijaks on Tartu Ülikooli Narva Kolledž.
Ilutulestiku korraldajaks on OÜ Tulekild Pürotehnika, (reg.nr. 12346117, asukohaga Peetri 17, Tartu). Ettevõte omab pürotehniliste toote kasutamise registreeringut majandustegevuse registris (MTR Reg.nr LPK000077). 
 

2. Õiguslikud alused

Vastavalt lõhkematerjaliseaduse § 59 lõikele 1 avalikel üritustel või tiheasustusega asulates ilutulestiku korraldamiseks kategooriate III ja IV pürotehniliste toodetega peab olema ilutulestiku toimumiskohajärgse valla- või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse (edaspidi valla- või linnavalitsus) luba.
Lõhkematerjaliseaduse § 60 lõike 1 kohaselt ilutulestikku korraldada sooviv isik esitab ilutulestiku toimumiskoha järgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
3. Otsus
3.1. Lubada OÜ-l Tulekild Pürotehnika (reg.nr. 12346117), korraldada 27.10.2017.a kell 22.40 (kestusega ca 6 min), Narvas, Raekoja platsil ilutulestiku.
3.2. Ilutulestiku korraldamine peab vastama ilutulestiku projektile ning lõhkematerjaliseadusele.
4. Rakendussätted

4.1. Arhitektuuri- ja Linnaplaneerimise Ametil teha korraldus taotlejale teatavaks. 

4.2. Korraldus jõustub teatavakstegemisest.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast alates.

